Topholdet FC Fyn vandt 3-2 over Jetsmark. Lyset blev slukket for Jetsmark i sidste minut.

Det lignede længe tre rare point mod topholdet FC Fyn. Jetsmark førte 2-1 med 12 minutter tilbage, men så slog topholdet til to gange. Først udlignede de til 2-2, og i kampens sidste minut scorede de igen til slutstillingen 3-2. Jeppe Østenkær og Troels Nielsen scorede Jetsmarks to mål. Begge scoringer faldt i anden halvleg. Også Hjørring måtte forlade banen uden point. På udebane tabte holdet med 1-0 til Vejle II.